Source: http://docplayer.fi/9896930-Kirje-okm-1-533-2013-05-07-2013-jakelussa-mainituille-viite-ammattikorkeakoulujen-toimilupahakemukset-asia.html
Timestamp: 2018-05-22 02:40:15+00:00
Document Index: 6528601

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kirje OKM/1/533/ Jakelussa mainituille. Viite. Ammattikorkeakoulujen toimilupahakemukset. Asia - PDF
Kirje OKM/1/533/ Jakelussa mainituille. Viite. Ammattikorkeakoulujen toimilupahakemukset. Asia
Download "Kirje OKM/1/533/2013 05.07.2013. Jakelussa mainituille. Viite. Ammattikorkeakoulujen toimilupahakemukset. Asia"
1 Kirje OKM/1/533/ Jakelussa mainituille Viite Asia Ammattikorkeakoulujen toimilupahakemukset Opetus- ja kulttuuriministeriö on ohjeistanut ammattikorkeakoulujen ylläpitäjiä ja ammattikorkeakouluja koskien ammattikorkeakoulujen toimilupahakemusten valmistelua. Ammattikorkeakoululain ja opetus- ja kulttuuritoimen rahoituksesta annetun lain muuttamista koskevat lait on vahvistettu Valtioneuvoston asetus ammattikorkeakouluista annetun valtioneuvoston asetuksen muuttamisesta on annettu Tällä kirjeellä opetus- ja kulttuuriministeriö täydentää ja tarkentaa aiemmin annettua ohjeistusta edellä mainitun lainsäädännön pohjalta. Ammattikorkeakoulujen toimiluvat uudistetaan alkaen. Ammattikorkeakoulujen toimiluvista säädetään ammattikorkeakoululain (351/2003, muut. 485/2013) 6 :ssä seuraavasti: Valtioneuvosto voi myöntää ammattikorkeakoulun toimiluvan kunnalle tai kuntayhtymälle taikka rekisteröidylle yhteisölle. Luvan myöntämisen edellytyksenä on, että ammattikorkeakoulu on koulutustarpeen vaatima ja että hakijalla on taloudelliset ja toiminnalliset edellytykset ammattikorkeakoululain 4 :n mukaisten tehtävien asianmukaiseen järjestämiseen toiminnan laatu, vaikuttavuus ja tehokkuus huomioon ottaen. Valtioneuvoston asetuksella säädetään toimiluvan hakemisesta ja toimilupahakemukseen liitettävistä asiakirjoista ja selvityksistä. Toimiluvan saajalla on oikeus ylläpitää ammattikorkeakoulua, jossa annetaan ammattikorkeakouluopetusta toimiluvassa määrätyn koulutustehtävän mukaisesti. Toimiluvassa voidaan ammattikorkeakoululle määrätä myös sen tehtäviin kohdistuvia kehittämis- ja muita velvoitteita. Toimilupaa haetaan opetus- ja kulttuuriministeriön ohjeistuksen mukaisesti. Ohje sisältää kuvauksen ammattikorkeakoulu-uudistuksen tavoitteista, toimilupien käsittelyprosessista ja sekä tarkemman ohjeistuksen ammattikorkeakoulujen toimilupahakemuksessa edellytettävistä tiedoista. Ylläpitäjän hakiessa toimilupaa useammalle ammattikorkeakoululle tulee jokaisesta ammattikorkeakoulusta jättää erillinen hakemus.
2 OKM/1/533/ (6) 1 Ammattikorkeakoulu-uudistuksen tavoitteet Ammattikorkeakoulu-uudistuksen tavoitteena on ammattikorkeakoulu, joka on kansainvälisesti arvostettu, itsenäinen ja vastuullinen osaajien kouluttaja, alueellisen kilpailukyvyn rakentaja, työelämän uudistaja ja innovaatioiden kehittäjä. Hallitusohjelman mukaan: Jokaisessa maakunnassa on yksi tai useampi korkeakoulu. Korkeakoulujen nykyistä toimipisteverkkoa kootaan riittävän laajoiksi, laadukkaiksi ja innovatiivisiksi osaamisympäristöiksi. Korkeakoulutuksen rahoitus uudistetaan tukemaan nykyistä paremmin koulutuksen tavoitteita, kuten koulutuksen läpäisyn parantamista, nopeampaa siirtymistä työelämään ja hallinnon tehostamista sekä opetuksen ja tutkimuksen laadun parantamista, kansainvälistymistä ja korkeakoulujen profiloitumista vahvuusaloilleen Ammattikorkeakoulujen rahoitusta ja hallintoa koskeva lainsäädäntö uudistetaan. Vastuu ammattikorkeakoulujen perusrahoituksesta siirretään kokonaan valtiolle ja ammattikorkeakouluista tehdään itsenäisiä oikeushenkilöitä. Ammattikorkeakoulujen toimiluvat uudistetaan korostaen toiminnan laatua ja vaikuttavuutta. Valtioneuvoston päättämän koulutuksen ja tutkimuksen kehittämissuunnitelman mukaan: Ammattikorkeakoulujen rahoitus- ja säädösohjausta uudistetaan vuoden 2014 alusta vauhdittamaan ammattikorkeakoulujen rakenteellista uudistamista ja toiminnan laadun ja vaikuttavuuden parantamista. Ammattikorkeakoulujen toimiluvat uudistetaan vuoden 2014 alusta. Toimiluvassa säädetään koulutusvastuista ja muista toiminnan edellytyksistä, jolloin koulutustarjontaa voidaan suunnata työelämän tarpeisiin paremmin vastaavaksi. Ammattikorkeakoulujen yhteyttä alueensa kehittämiseen ja työelämään tiivistetään ja yleisen johtamisen edellytyksiä vahvistetaan. Opetus- ja kulttuuriministeriö ohjaa ammattikorkeakouluja lisäämään työ- ja elinkeinoelämän edustajia keskeisissä hallintoelimissään. Opetus- ja kulttuuritoimen rahoitusta koskeva lainsäädäntö muutetaan ammattikorkeakoulujen osalta niin, että rahoituksen määräytymisperusteissa ja rahoituskriteereissä otetaan huomioon ammattikorkeakoulujen koko lakisääteinen toiminta laatua, vaikuttavuutta ja tehokkuutta korostaen. Korkeakoulukohtainen rahoitus määräytyy pääasiassa suoritettujen tutkintojen ja opintoprosessien laadun ja tehokkuuden sekä työllistymisen perusteella. Korkeakoulurakenteet vaihtelevat eri puolilla maata siten, että ne vahvistavat yliopistojen ja ammattikorkeakoulujen profiileja ja painoaloja ja palvelevat tarkoituksenmukaisella tavalla alueiden kehittämistarpeita. Yhteistyötä tuetaan tarkoituksenmukaisilla toiminta- ja hallintorakenteilla Koulutuksen ja tutkimuksen laadun ja vaikuttavuuden turvaamiseksi ruotsinkielinen ammattikorkeakoulutus keskitetään ruotsinkielisiin ammattikorkeakouluihin. Korkeakoulutuksen laadun ja tehokkuuden lisäämiseksi edistetään korkeakoulujen rajat ylittävää tilojen, tukipalvelujen ja opettajaresurssien yhteiskäyttöä. Opetus- ja kulttuuriministeriön järjestelmällisellä seurannalla ja arvioinnilla varmistetaan ammattikorkeakoulujen uudistamisen eteneminen ja asetettujen tavoitteiden toteuttaminen. Valtionosuusjärjestelmän kokonaisuudistuksen aikataulussa arvioidaan miten ammattikorkeakoulujen rahoituksen siirto kunnilta valtiolle ja oikeushenkilöaseman muuttaminen toteutetaan.
3 OKM/1/533/ (6) Kehittämissuunnitelman mukaisesti ammattikorkeakoulujen pysyvä koulutustarjonta ei kokonaisuutena ole lähivuosina kasvamassa. Alakohtaisesti kasvutarvetta on lähinnä sosiaali- ja terveysalalla ja vähennystarvetta edelleen kulttuurialalla. Myöskään ammatillisen opettajankoulutuksen tarjontaa ei olla laajentamassa. Ammattikorkeakoulujen laadun ja vaikuttavuuden vahvistaminen edellyttää profiloitumista, painoalojen valintaa ja vahvistamista sekä tiivistyvää yhteistyötä alueen ja työelämän kanssa. Taloudellisten reunaehtojen muuttuessa on selvää, että ammattikorkeakoulujen toiminta ei voi jatkua nykyisessä laajuudessa, vaan tarvitaan valmiutta koulutustehtävistä luopumiseen sekä työnjaoista ja vastuista sopimiseen muiden ammattikorkeakoulujen kanssa. Sivistyspoliittisen ministeriryhmän linjauksen mukaan toimilupien määrän vähentäminen nykyisestä 25:stä olisi toimilupauudistuksen yhteydessä tarkoituksenmukaista niin koulutustarpeen kuin käytettävissä olevan julkisen rahoituksen näkökulmasta. Talouspoliittinen ministerivaliokunta linjasi periaatteita, joilla hallitus tukee ammattikorkeakoulujen toimintaedellytyksiä uudistuksen eri vaiheissa. Hallituksen iltakoulussa tekemän linjauksen mukaan ammattikorkeakouluista muodostetaan uudistuksen toisessa vaiheessa itsenäisiä oikeushenkilöitä, joiden oikeushenkilömuoto on osakeyhtiö. Samassa yhteydessä rahoitusvastuu siirtyy kokonaan valtiolle. Muutos toteutetaan kuntien ja valtion välisissä rahoitussuhteissa kustannusneutraalisti. Oikeushenkilöaseman muutoksesta ammattikorkeakouluille ja ammattikorkeakoulujen nykyisille ylläpitäjille aiheutuva uusi verotuksellinen asema ja verotusta vastaavat taloudelliset seuraamukset otetaan huomioon ammattikorkeakoulujen rahoituksessa. Ammattikorkeakoulujen itsenäinen oikeushenkilöasema edellyttää ammattikorkeakoulujen toimilupien uusimista myös uudistuksen toisessa vaiheessa. Tarkoitus on, että uudistuksen toisen vaiheen toimilupaprosessi olisi mahdollisimman kevyt ja yksinkertainen. Sen vuoksi osakeyhtiömuotoon siirtyminen jo uudistuksen ensimmäisessä vaiheessa on suositeltavaa. Uudistuksen toisen vaiheen valmistelutyö on käynnistynyt. Hallituksen esitys on tarkoitus antaa helmikuussa Opetus- ja kulttuuriministeriö ohjeistaa uudistuksen toista vaihetta koskevaa ammattikorkeakoulujen toimilupamenettelyä myöhemmin. 2 Ammattikorkeakoulujen toimilupahakemuksessa edellytettävät tiedot Hakijan on ammattikorkeakoulun toimilupaa haettaessa selvitettävä valtioneuvoston asetuksen (352/2003, muut. 546/2013) 25 mukaisesti: 1) ylläpitäjän nimi ja kotipaikka; 2) ylläpitäjän omistaja- tai taustatahot; 3) ammattikorkeakoulun nimi; 4) ammattikorkeakoulun tarpeellisuus ja toiminnalliset edellytykset ammattikorkeakoululain 4 :n mukaisia tehtäviä varten; 5) ammattikorkeakoulun kannattavuus, vakavaraisuus ja maksuvalmius sekä niiden hallinta hakemusta edeltävänä vuonna, hakemusvuonna ja seuraavan viiden vuoden ajanjaksolla; 6) haettava koulutusvastuu tutkinnoittain ja tutkintonimikkeittäin ja toiminnan suunniteltu laajuus;
4 OKM/1/533/ (6) 7) ammattikorkeakoulun opetus- ja tutkintokielet; 8) paikkakunnat, joilla ammattikorkeakoulutoimintaa on tarkoitus järjestää; 9) ammattikorkeakoulun toimintaan käytettävissä olevat tilat sekä tukipalvelut ja niihin liittyvät strategiset suunnitelmat; 10) opiskelijapalveluiden järjestäminen; 11) hallinnon järjestäminen. Toimilupahakemukseen on lisäksi liitettävä: 1) ylläpitäjämuodosta riippuen kuntayhtymän perussopimus taikka selvitys yhteisön merkitsemisestä rekisteriin sekä yhtiöjärjestys, perustamissopimus ja tehdyt osakassopimukset tai säätiön säännöt; 2) viimeisimmän päättyneen tilikauden vahvistetut tilinpäätösasiakirjat; 3) suunnitelma rekisteröitynä yhteisönä toimivan ylläpitäjän talouden, hallinnon ja sisäisen valvonnan järjestämisestä ja muusta riskien hallinnasta. Jos 1 momentin 5 kohdassa tarkoitettuun selvitykseen sisältyvät tilinpäätöstietoihin perustuvat tiedot on muodostettu laskennallisesti, tulee tietojen olla tilintarkastajan varmentamat. Jos hakijana on taho, joka ei ole toiminut taikka jonka mikään omistaja- tai taustataho ei ole toiminut aiemmin ammattikorkeakoulun ylläpitäjänä, toimilupaa haettaessa on 1 3 momentissa edellytetyn lisäksi selvitettävä: 1) arvio perustamis- ja käyttökustannuksista sekä rahoitussuunnitelma; ja 2) ammattikorkeakoulun toiminnan aloittamisaika. Hakijoiden tulee esittää ammattikorkeakoulun toimilupahakemuksen tiedot tämän ohjekirjeen liitteiden ja taulukoiden mukaisina ja liitteessä olevaa toimilupahakemuslomaketta käyttäen. Liitteenä toimitettavia taulukoita voidaan täsmentää ja perustella toimilupahakemuksen (liite 1) tähän tarkoitukseen soveltuvassa kentässä. Hakija voi esittää toimilupahakemuksensa liitteinä myös muita hakemuksen käsittelyn kannalta olennaiseksi katsomiaan asiakirjoja. Hakemuksen tiedot täytetään niiltä osin kuin ne koskevat haetun ammattikorkeakoulun toimilupaa. Vastaamatta jättäminen tulkitaan toimilupahakemusten käsittelyssä siten, että ao. asia ei sisälly haetun ammattikorkeakoulun toimintaan. Hakemuksissa tulee pyrkiä tiiviiseen ilmaisuun, josta ilmenevät selkeästi hakijan keskeiset perustelut toimiluvan saamiselle. 3 Toimilupahakemusten käsittely ja arviointi Valtioneuvosto tekee toimilupapäätökset toimilupakriteerien pohjalta ottaen kokonaisharkinnassaan huomioon yksittäisen ammattikorkeakoulun toimintaedellytykset koulutuksessa sekä tutkimus- ja kehittämistyössä, taloudellisen kantokyvyn, alueellisen koulutustarpeen ja korkeakoulutuksen saavutettavuuden, valtakunnallisen korkeakouluverkon toimivuuden ja kattavuuden sekä koulutustarveennakoinnit. Kokonaisharkinnassa otetaan huomioon olemassa olevan ammattikorkeakoulun lähtökohtatilanne ja haetun ammattikorkeakoulun vuosien kehittämisnäkymien realistisuus suhteessa taloudellisiin toimintaedellytyksiin sekä korkeakoulupolitiikan linjauksiin. Valmistelussa hyödynnetään myös korkeakouluja koskevia muita julkisia tietoja, tilastoja ja selvityksiä ja ministeriön muita hakijalta pyytämiä hakemusta täydentäviä lisäselvityksiä. Tarvittaessa valmistelutyössä kuullaan myös ministeriön ulkopuolisia
5 OKM/1/533/ (6) asiantuntijatahoja. Alueellista ja valtakunnallista koulutustarjontaa ja koulutuksen saavutettavuutta tarkastellaan koko korkeakoulusektorin koulutustarjonta huomioon ottaen. Koulutustarvetta arvioitaessa ja ammattikorkeakoululain 7 :n mukaisesta koulutustehtävästä päätettäessä otetaan huomioon alueiden väliset erot ja siihen liittyen väestö- ja elinkeinorakenteen muutokset, jotka saattavat heijastua muutostarpeena nykyiseen koulutustarjontaan. Alueelliseen saatavuuteen liittyy myös ruotsinkielisen väestön koulutustarpeiden turvaaminen toimilupauudistuksen yhteydessä. Ammattikorkeakoulun toimiluvassa määrätään siitä, mitä ammattikorkeakoulututkintoja ja niihin liitettäviä tutkintonimikkeitä ammattikorkeakoulun tulee antaa (koulutusvastuu). Toimiluvassa voidaan tarvittaessa myös täsmentää tutkintokohtaista koulutusvastuuta. Lisäksi toimiluvassa määrätään siitä, mitä ylempiä ammattikorkeakoulututkintoja ja niihin liitettäviä tutkintonimikkeitä ammattikorkeakoulu voi antaa. Toimiluvassa määrätään oikeudesta järjestää ammattikorkeakoulujen ja ammatillisen koulutuksen opettajille ja opettajiksi aikoville tarpeellista opettajankoulutusta ammattikorkeakoulussa (ammatillinen opettajankoulutus). Lisäksi toimiluvassa määrätään ammattikorkeakoulun opetus- ja tutkintokielet (suomi tai ruotsi). Ammattikorkeakoululla tulee olla riittävät valmiudet myös laadukkaaseen alueen ja työelämän tarpeita palvelevaan tutkimus- ja kehittämistyöhön sekä muihin ammattikorkeakoululaissa määriteltyihin tehtäviin. Opetus- ja kulttuuriministeriö seuraa ammattikorkeakoulujen toiminnan ja talouden kehittymistä osana ohjaustaan. Valtioneuvosto voi muuttaa toimilupaa tai peruuttaa sen, jos koulutustarpeen olennaiset muutokset tai muut ammattikorkeakoulun ylläpitämiseen liittyvät syyt sitä edellyttävät taikka, jos ammattikorkeakoulun toiminta ei täytä sille ammattikorkeakoululaissa säädettyjä vaatimuksia ja velvoitteita. 4 Hakemuksen toimittaminen Ylläpitäjän allekirjoittama hakemus on toimitettava opetus- ja kulttuuriministeriölle klo mennessä. Ministeriö voi harkintansa mukaan edellyttää myös muita päätöksenteon kannalta tarpeellisia hakemusta täydentäviä selvityksiä. Hakemus liitteineen toimitetaan opetus- ja kulttuuriministeriön kirjaamoon (Opetus- ja kulttuuriministeriö, PL 29, VALTIONEUVOSTO tai ). Asiakirjat pyydetään toimittamaan myös käyttäen ministeriön www-sivuilla (http://www.minedu.fi/opm/koulutus/ammattikorkeakoulutus/ammattikorkeakoulu_uudi stus/toimiluvat/index.html) olevia Word- ja Excel muotoisia tiedostoliitteitä osoitteeseen
6 OKM/1/533/ (6) Ministeriön yhteyshenkilöinä toimilupahakemukseen liittyvissä asioissa ovat opetusneuvos Maarit Palonen puh ) ja johtaja Ari Saarinen puh ). Ylijohtaja Hannu Siren Hallitusneuvos Maiju Tuominen Liitteet Liite 1: Hakulomake ammattikorkeakoulun toimilupaa varten, päivitetty Toimintaan liittyvä taulukko 1a, päivitetty Toimintaan liittyvä taulukko 1b, päivitetty Toimintaan liittyvä taulukko 2, päivitetty Toimintaan liittyvä taulukko 3, päivitetty Liite 2: Toimilupahakemuksen taloudelliset selvitykset, päivitetty Taloustaulukko 4a, päivitetty Taloustaulukko 4b, päivitetty Jakelu Ammattikorkeakoulut Ammattikorkeakoulujen ylläpitäjät Tiedoksi Opetusministeri Krista Kiuru Valtiosihteeri Pilvi Torsti Erityisavustaja Esa Suominen OKM/ KTPO
Merja Miettinen elinkeino- ja muun työelämän edustaja, saapui klo 15.10 Hannu Porasmaa elinkeino- ja muun työelämän edustaja
AIKA Torstai 15.5.2014 kello 15.00 16.00 PAIKKA Microkadun kampus, B-osan 2. kerroksen neuvotteluhuone B2031 käyntiosoite: Technopolis, Microkatu 1, 70210 Kuopio LÄSNÄ OLLEET PÄÄTÖSVALTAISET JÄSENET Sirpa